**Szász Vivien** tanulmányait mindvégig példamutató szorgalommal végezte. Kitűnő tanulmányi eredménye mellett több tantárgyból is dicséretben részesült. A különböző művészeti ágak iránt is nagy érdeklődést mutat. Az idei, vármegyei rajzpályázat egyik díjazottja. Táncsoportja minősítő versenyeken 9 alkalommal is arany minősítést kapott. Angol nyelvből teljesítménye kimagasló. A 2022. évi OKM mérésen angolból a legmagasabb szintet érte el. Tanulmányait angol nyelvi emelt óraszámú osztályban folytatja tovább a vásárosnaményi gimnáziumban. A SZ- SZ –B vármegyei értéktár által is jegyzett tarpai szárazmalom történetét videós projekt szereplőjeként mutatta be. Ezzel hozzájárult a helytörténeti értékek őrzéséhez. A diákönkormányzat elnökeként a diákönkormányzat munkájában is aktív szerepet vállalt.